Общинска избирателна комисия Поморие

РЕШЕНИЕ  
 №87-МИ  
 Поморие 08.10.2019

ОТНОСНО: Жалба от Янчо Зафиров Славов - регистриран кандидат за кмет на община Поморие в изборите на 27.10.2019 г.

В Общинска избирателна комисия – Поморие е постъпила жалба вх.рег.№068/ 07.10.2019 г. от Янчо Зафиров Славов - регистриран кандидат за кмет на община Поморие в изборите на 27.10.2019 г., с която сигнализира за нерегламентирано поставяне на агитационни материали.

Посочени са конкретни факти и обстоятелства, обосноваващи нерегламентирано поставяне на агитационни материали.

Общинска избирателна комисия извърши незабавна проверка на място на посочените факти и констатира, че:

1. Констатира, че агитационните материали са поставени на описаните в жалбата съоръжения. След проведената проверка от членове на комисията на ОИК Поморие, на мястото беше представител на ПП ГЕРБ, който представи за информация сключени договори с юридически или физически лица – собственици на посочените рекламни съоръжения.

По отношение на останалата част от жалбата липсват конкретни факти и обстоятелства, относно начина, по който е извършеното твърдяното нарушение. Не са посочени конкретни лица, притежатели на сайта и каква е връзката с твърденията посочени в жалбата.

Предвид горното и на основание чл.87, ал.1, т.1, във връзка с чл. 186 ал.1 от ИК, Общинска избирателна комисия- Поморие, не констатира нерегламентирано поставяне на агитационни материали или други нарушения на ИК и поради това

**Р Е Ш И:**

Оставя жалбата на Янчо Зафиров Славов - регистриран кандидат за кмет на община Поморие в изборите на 27.10.2019 г. без уважение.

Решението подлежи на оспорване пред Централна избирателна комисия в тридневен срок от обявяването му.

Настоящото решение да бъде изпратено на Вр. И.Д. Кмет на Община Поморие за изпълнение на правомощията по чл.186 ал.1 ИК

Зам. Председател: .....................

/Кольо Георгиев Николов/

Секретар:.......................

/Пенка Янкова Вакрилова/